
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3411 

19 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι χρήσης της γεωγραφικής ένδειξης «Κίτρο Νά¬ 
ξου», ως συμπληρωματικής της επωνυμίας πώλη¬ 
σης λικέρ (ηδύποτο). 1 

Διαδικασία χορήγησης αναστολής πληρωμής του 
Ενιαίου Φόρου Ιδιοκτησίας Ακινήτων (ΕΝ.Φ.Ι.Α.) 

έτους 2014 σε νομικά πρόσωπα. 2 

Καθορισμός ανώτατου ορίου επιτρεπόμενων ημερών 
κίνησης εκτός έδρας υπαλλήλων του Δήμου Ξάν¬ 
θης Ν. Ξάνθης. 3 


Παροχή εξουσιοδότησης υπογραφής «Με εντολή Πε¬ 
ριφερειάρχη» στη Διευθύντρια και στην Προϊστα- 
μένη του Τμήματος Συντονισμού της Διεύθυνσης 
Εξυπηρέτησης του Πολίτη της Περιφέρειας Θεσ¬ 


σαλίας. 4 

Έγκριση υπερωριών για το β' εξάμηνο 2014. 5 

ΑΠΟΦΑΣΕΙ Σ 

Αριθμ. 30/003/000/459 (1) 


Όροι χρήσης της γεωγραφικής ένδειξης «Κίτρο Νάξου», 
ως συμπληρωματικής της επωνυμίας πώλησης λι¬ 
κέρ (ηδύποτο). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπ’ όψη: 

1. Τις διατάξεις του Κεφαλαίου III «Γεωγραφικές εν¬ 
δείξεις» του καν. (ΕΚ) 110/2008 σχετικά με τον ορισμό, 
την παρουσίαση, την επισήμανση και την προστασία 
των γεωγραφικών ενδείξεων των αλκοολούχων ποτών 
και την κατάργηση του κανονισμού (ΕΟΚ) αριθ. 1576/89 
του Συμβουλίου». 

2. Το σημείο 32 του Παραρτήματος III του ιδίου ως 
άνω κανονισμού, στο οποίο καταχωρίζεται υπέρ της 
Ελλάδος η γεωγραφική ένδειξη «Κίτρο Νάξου» για την 
κατηγορία των αλκοολούχων ποτών «λικέρ (ηδύποτο)». 

3. Τις διατάξεις (περίπτωση στ της παραγράφου 4 του 
άρθρου 5) του Ν. 2969/2001. 

4. Τις διατάξεις (παράγραφοι 1, 2 και 4 και εδάφιο α 
της παραγράφου 3 του Μέρους Α του άρθρου 5) περί 
γεωγραφικών και κατά παράδοση επωνυμιών και εν¬ 
δείξεων της υπ’ αριθ. 30/077/2131/23-8-2011 απόφασης 


Αναπληρωτή Υπουργού Οικονομικών «Παραγωγή και 
διάθεση αλκοολούχων ποτών» (ΦΕΚ 1946/Β/31-8-2011). 

5. Την υπ’ αριθ. ΥΠΟΙΚ 0010555 ΕΞ 2014/13-11-2014 κοινή 
απόφαση του Πρωθυπουργού και του Υπουργού Οικο¬ 
νομικών «Ανάθεση αρμοδιοτήτων στον Υφυπουργό Οι¬ 
κονομικών Γεώργιο Μαυραγάνη» (ΦΕΚ 3059/Β/13-11-2014). 

6. Τις διατάξεις (περίπτωση ίϋ του υπεδαφίου αα του 
εδαφίου α της παραγράφου 3 του άρθρου 92) του 
υπ’ αριθ. 111/2014 προεδρικού διατάγματος «Οργανισμός 
του Υπουργείου Οικονομικών» (ΦΕΚ 178/Α/29-8-2014). 

7. Σχετικό αίτημα των ποτοποιών της περιοχής, ως και 
τα στοιχεία του κατατεθέντος στην Υπηρεσία φακέλου. 

8. Την από 10-11-2014 εισήγηση της Διεύθυνσης Αλκο¬ 
όλης και Τροφίμων του Γενικού Χημείου του Κράτους. 

9. Το γεγονός ότι από τις διατάξεις της παρούσας 
δεν προκαλείται δαπάνη εις βάρος του κρατικού προ¬ 
ϋπολογισμού,αποφασίζουμε: 

Αρθρο 1 

1. Με τις διατάξεις της παρούσας καθορίζονται οι 
όροι παραγωγής, οι ποιοτικές προδιαγραφές και οι δι¬ 
αδικασίες ελέγχου, προκειμένου να συμπληρώνεται η 
επωνυμία πώλησης «λικέρ (ηδύποτο)» με τη γεωγραφική 
ένδειξη «Κίτρο Νάξου», η οποία έχει ήδη καταχωρισθεί 
υπέρ της Ελλάδος κατά την έννοια των σχετικών δια¬ 
τάξεων του καν. (ΕΚ) 110/2008. 

2. Η γεωγραφική ένδειξη «Κίτρο Νάξου» αναγράφεται 
με ομοιόμορφους χαρακτήρες της ιδίας γραμματοσει¬ 
ράς, διαστάσεων και χρώματος. Δεν διακόπτεται από 
στοιχείο κειμένου ή εικόνων, το οποίο δεν αποτελεί 
τμήμα του και δεν εμφανίζεται σε μεγαλύτερο μέγεθος 
γραμματοσειράς από εκείνο της επωνυμίας πώλησης. 

Αρθρο 2 

1. Προκειμένου να επιτρέπεται η χρήση της ως άνω 
γεωγραφικής ένδειξης, η διαδικασία παραγωγής από 
το στάδιο της αρωμάτισης της αιθυλικής αλκοόλης με 
εκχύλιση (σύμφωνα με το εδάφιο α της επομένης πα¬ 
ραγράφου) έως την τελική παρασκευή του ποτού, κα¬ 
θώς και η εμφιάλωση, πρέπει να πραγματοποιούνται εξ 
ολοκλήρου σε επιχειρήσεις που έχουν τις παραγωγικές 
εγκαταστάσεις τους στη νήσο Νάξο. 

2. Το λικέρ (ηδύποτο) με τη γεωγραφική ένδειξη «Κίτρο 
Νάξου» πρέπει να πληροί τους ακόλουθους ειδικούς 
όρους: 

α) Παράγεται με διαβροχή των εσπεριδοειδών καρ¬ 
πών ή/και φύλλων ή/και βλαστών, του δένδρου Κιτριά 
(Οίίιτιε πιοάίοε) σε μίγμα ουδέτερης αιθυλικής αλκοόλης 
γεωργικής προέλευσης και ύδατος, αλκοολικού τίτλου 
τουλάχιστον 40% νοΙ, και απόσταξη του λαμβανομένου 
εκχυλίσματος. 

β) Είναι διαφανές και άχρωμο. Εναλλακτικά, μπορεί να 
είναι χρώματος κίτρινου ή πρασίνου. Σε αυτές τις πε¬ 
ριπτώσεις μπορούν να προστίθενται οι επιτρεπόμενες, 
σύμφωνα με το στοιχείο 10 του Παραρτήματος I του 
καν. (ΕΚ) 110/2008, χρωστικές που απαιτούνται για την 
επίτευξη των συγκεκριμένων χρωμάτων, αποκλειόμενης 
της χρήσης οποιοσδήποτε άλλης χρωστικής. 

γ) Η αλκοόλη που έχει αρωματισθεί σύμφωνα με το 
εδάφιο α της παρούσας παραγράφου αντιπροσωπεύει 
το 20 % τουλάχιστον του αλκοολικού τίτλου του ποτού. 

δ) Ο ελάχιστος αλκοολικός τίτλος είναι 25% νοΙ. 

ε) Επιτρέπεται η προσθήκη φυσικών αρωματικών υλών, 
όπως ορίζονται στην ισχύουσα νομοθεσία και σύμφωνα 
με το στοιχείο 9 του Παραρτήματος I του καν. (ΕΚ) 
110/2008, υπό την προϋπόθεση ότι υπερισχύει το άρωμα 
του κίτρου. 

στ) Προστίθενται γλυκαντικές ύλες σύμφωνα με το 
στοιχείο 3 του Παραρτήματος I του καν. (ΕΚ) 110/2008, 
ώστε η ελάχιστη περιεκτικότης σε σάκχαρα να είναι 100 
γραμμάρια ανά λίτρο, εκφρασμένη σε ιμβερτοσάκχαρο. 

ζ) Δεν επιτρέπεται η προσθήκη άλλου συστατικού 
πλην των ανωτέρω. 

3. Δεν επιτρέπεται η αναγραφή των ενδείξεων: «από 
απόσταξη», «διπλή απόσταξη», «αποσταγμένο», «επανα- 
πόσταξη» και άλλων συναφών. Των διατάξεων αυτών 
εξαιρείται η περίπτωση, κατά την οποία ο αλκοολικός 
τίτλος του ποτού με την γεωγραφική ένδειξη «Κίτρο 
Νάξου» οφείλεται καθ’ ολοκληρίαν στο κατά το εδάφιο 
α της προηγουμένης παραγράφου προϊόν απόσταξης, 
οπότε επιτρέπεται να αναγράφεται η ένδειξη «εξ απο- 
στάξεως 100%» ή «από απόσταξη 100%», κατά τρόπον 
ώστε να διαχωρίζεται από την επωνυμία πώλησης «λικέρ 
(ηδύποτο)» και τη γεωγραφική ένδειξη «Κίτρο Νάξου» και 
με γράμματα μικρότερου μεγέθους από αυτές. 

4. Δεν επιτρέπεται η διάθεση στην κατανάλωση αλ- 
κοολούχου ποτού με την γεωγραφική ένδειξη «Κίτρο 
Νάξου», εάν δεν πληρούνται οι όροι της παρούσας. 

5. Δεν επιτρέπεται η χρήση της λέξεως «Νάξος», λέ¬ 
ξεων με τη ρίζα αυτή, καθώς και σύνθετων λέξεων που 
την περιέχουν, για την εμπορική επωνυμία αλκοολούχου 
ποτού. 

Άρθρο 3 

1. Οι ποτοποιοί που προτίθενται να παράγουν και να 
διαθέσουν στην κατανάλωση λικέρ (ηδύποτο), με τη 
γεωγραφική ένδειξη «Κίτρο Νάξου», υποβάλλουν στην 
κατά τόπον αρμόδια Χημική Υπηρεσία, πέραν των δικαι- 
ολογητικών που προβλέπονται γενικά για τη χορήγη¬ 
ση βεβαίωσης συμμόρφωσης των αλκοολούχων ποτών 
προς τη νομοθεσία (σύμφωνα με τις διατάξεις της πα¬ 
ραγράφου 5 του άρθρου 3 της υπ’ αριθ. 30/077/2131/2011 
απόφασης Αναπληρωτή Υπουργού Οικονομικών), και όλα 
τα απαιτούμενα στοιχεία που αποδεικνύουν την συμμόρ¬ 
φωση του προϊόντος προς τους όρους της παρούσας 
απόφασης. Η εν λόγω Υπηρεσία μετά από εξέταση των 
στοιχείων χορηγεί στους ενδιαφερομένους τη βεβαίωση 


συμμόρφωσης προς τη νομοθεσία, η οποία καλύπτει και 
τη χρήση της γεωγραφικής ένδειξης. 

2. Η κατά τόπον αρμόδια Χημική Υπηρεσία διενεργεί 
τον τακτικό έλεγχο των ποτοποιών που κάνουν χρή¬ 
ση της ένδειξης και με την επιφύλαξη των διατάξεων 
της επομένης παραγράφου προβαίνει στην ανάκληση 
της ως άνω βεβαιώσεως σε περίπτωση καταστρατή- 
γησης εκ μέρους τους των όρων των άρθρων 1 και 2 
της παρούσας. Για τον έλεγχο της αρωμάτισης ως και 
της χρήσης της αρωματισμένης αιθυλικής αλκοόλης, 
σύμφωνα με τις σχετικές διατάξεις του άρθρου 2 της 
παρούσας, λαμβάνονται υπ’ όψη οι σχετικές ιδιαίτερες 
εγγραφές στο τηρούμενο βιβλίο της ποτοποιίας, σε 
συνδυασμό και με τα οικεία πρωτόκολλα, καθώς και τα 
σχετικά στοιχεία και παραστατικά για την προμήθεια 
των χρησιμοποιουμένων καρπών, τμημάτων κ.λπ. του 
δένδρου «Κιτριά». 

3. Η μη τήρηση των όρων και προϋποθέσεων της πα¬ 
ρούσας απόφασης αποτελεί παράβαση του Ν. 2969/2001, 
η οποία τιμωρείται σύμφωνα με το εδάφιο η του άρθρου 
12 σε συνδυασμό με το εδάφιο ια της παραγράφου 3 
του άρθρου 11 προκειμένου για τις διατάξεις του άρ¬ 
θρου 2 της παρούσας ή σύμφωνα με το εδάφιο ιβ της 
παραγράφου 2 του άρθρου 11, όταν δεν συντρέχουν οι 
λόγοι εφαρμογής του εδαφίου η του άρθρου 12 του ως 
άνω νόμου. 

Άρθρο 4 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2014 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. 1250 (2) 

Διαδικασία χορήγησης αναστολής πληρωμής του Ενι¬ 
αίου Φόρου Ιδιοκτησίας Ακινήτων (ΕΝ.Φ.Ι.Α.) έτους 
2014 σε νομικά πρόσωπα. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 έως 10 και 13 του 
Ν. 4223/2013 (ΦΕΚ 287 Α'), περί Ενιαίου Φόρου Ιδιοκτη¬ 
σίας Ακινήτων (ΕΝ.Φ.Ι.Α.) και ειδικότερα τις διατάξεις 
της παραγράφου 4 του άρθρου 7. 

2. Τις διατάξεις του Ν. 4174/2013 (Κώδικας Φορολογικής 
Διαδικασίας - ΦΕΚ 170 Α'),όπως ισχύουν, και ειδικότερα 
των άρθρων 4, 5,19, 23, 32, 34, 37 και 63 του Ν. 4174/2013 
(ΦΕΚ 170 Α'). 

3. Τις διατάξεις του Ν. 2238/1994 (ΦΕΚ 151 Α'). 

4. Τις διατάξεις της υποπαραγράφου Ε2 της παραγρά¬ 
φου Ε του πρώτου άρθρου του ν. 4093/2012(ΦΕΚ 222 Α'), 
όπως ισχύει, περί σύστασης θέσης Γ ενικού Γ ραμματέα 
Δημοσίων Εσόδων. 

5. Την Πράξη 20/25-6-2014 του Υπουργικού Συμβουλίου 
(ΦΕΚ 360 ΥΟΔΔ), περί επιλογής και διορισμού Γ ενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών. 

6. Την Απόφαση του Γενικού Γραμματέα Δημοσίων 
Εσόδων ΠΟΑ 1209/2014 (ΦΕΚ 2505 Β') «Εκκαθάριση 
ΕΝ.Φ.Ι.Α. έτους 2014». 

7. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό,αποφα¬ 
σίζουμε: 

Αρθρο 1 

Αρμόδιο όργανο - 

προϋποθέσεις για τη χορήγηση της αναστολής 

1. Η χορήγηση αναστολής πληρωμής του ΕΝ.Φ.Ι.Α. σε 
νομικά πρόσωπα, σύμφωνα με τις διατάξεις της παρα¬ 
γράφου 3 του άρθρου 7 του Ν. 4223/2013, πραγματο¬ 
ποιείται με απόφαση του αρμόδιου προϊσταμένου της 
Δ.Ο.Υ., που έχει εκδώσει τη δήλωση - πράξη διοικητι¬ 
κού προσδιορισμού ΕΝ.Φ.Ι.Α. έτους 2014. Σε περίπτωση 
που έχει καταργηθεί το τμήμα ελέγχου της Δ.Ο.Υ. ή 
έχει παύσει η λειτουργία αυτής, πραγματοποιείται με 
απόφαση του προϊσταμένου της Δ.Ο.Υ. υποδοχής, στην 
οποία περιήλθε η αρμοδιότητα του ελέγχου, σύμφωνα 
με τις οικείες αποφάσεις. 

2. Ο κύκλος εργασιών περιλαμβάνει τα ποσά των 
εσόδων που πραγματοποιούνται από την πώληση προ¬ 
ϊόντων ή την παροχή υπηρεσιών των προς εξέταση 
οικονομικών ετών και λαμβάνεται, για το έτος 2014, 
σύμφωνα με την παράγραφο 1 του άρθρου 30 και την 
περίπτωση α της παραγράφου 1 του άρθρου 105 του 
νόμου 2238/1994. 


Αρθρο 2 

Διαδικασία χορήγησης της αναστολής 

1. Ο νόμιμος εκπρόσωπος του νομικού προσώπου 
υποβάλλει αίτηση, σύμφωνα με το συνημμένο στο πα¬ 
ράρτημα υπόδειγμα 1, στον αρμόδιο προϊστάμενο της 
Δ.Ο.Υ.. Η αίτηση δύναται να υποβληθεί μέχρι και την 
27η Φεβρουάριου 2015. 

2. Ο αρμόδιος προϊστάμενος της Δ.Ο.Υ. εκδίδει εντολή 
μερικού επιτόπιου ελέγχου για το συγκεκριμένο νομικό 
πρόσωπο. 

3. Ο αρμόδιος προϊστάμενος της Δ.Ο.Υ. εντός αποκλει¬ 
στικής προθεσμίας τριών μηνών από την ημερομηνία 
υποβολής της αίτησης, οφείλει να εκδώσει την απόφα¬ 
ση χορήγησης της αναστολής πληρωμής του φόρου, 
σύμφωνα με το συνημμένο στο παράρτημα υπόδειγμα 
2, ή την απόφαση απόρριψης αυτής, σύμφωνα με το 
συνημμένο στο παράρτημα υπόδειγμα 3, μετά από αι¬ 
τιολογημένη έκθεση ελέγχου. 

4. Αντίγραφο της απόφασης χορήγησης αναστολής 
ή απόρριψης αυτής κοινοποιείται στο φορολογούμενο 
συνοδευόμενη από την οικεία έκθεση ελέγχου. 

Αρθρο 3 

Στην παρούσα απόφαση επισυνάπτονται, ως παραρ¬ 
τήματα, τρία (3) υποδείγματα αίτησης και αποφάσεων, 
τα οποία αποτελούν αναπόσπαστο τμήμα αυτής. 

ΥΠΟΔΕΙΓΜΑ 1 


ΠΑΡΑΡΤΗΜΑ- 


ΑΙΤΗΣΗ 
του / της 


Επωνυμία 


Α.Φ.Μ. 


Αρ. Πρωτοκόλλου: 


Ημερομηνία: 


ΠΡΟΣ 

τον προϊστάμενο Δ.Ο.Υ. 


Στοιχεία νομίμου εκπροσώπου 
Ονοματεπώνυμο 

Α.Φ.Μ. 


Παρακαλώ όπως προβείτε σε αναστολή 

πληρωμής του ΕΝΦΙΑ έτους _, που 

έχει επιβληθεί με την_ δήλωση - πράξη 

διοικητικού προσδιορισμού, σύμφωνα με την παρ. 
3 του άρθρου 7 του ν.4223/2013. 


Ο/Η αιτών/ούσα 

Θέμα: Αναστολής πληρωμής ΕΝ.Φ.Ι.Α. 
έτους_ 

ΥΠΟΔΕΙΓΜΑ 2 



ΕΛΛΗΝΙΚΗ ΔΗΜΟΚΡΑΤΙΑ Αρ. Απόφασης.: 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝ. ΓΡΑΜΜΑΤΕΙΑ ΔΗΜ. ΕΣΟΔΩΝ Ημερομηνία: 

Δ.Ο.Υ.: 


ΑΠΟΦΑΣΗ ΧΟΡΗΓΗΣΗΣ ΑΝΑΣΤΟΛΗΣ ΠΛΗΡΩΜΗΣ 
ΕΝ.Φ.Ι.Α. έτους_ 

Ο προϊστάμενος της Δ.Ο.Υ._, έχοντας λάβει υπόψη τα ακόλουθα: 

α) τις διατάξεις της παραγράφου 3 του άρθρου 7 του ν. 4223/2013, 

β) την_έκθεση ελέγχου του ελεγκτή_ 

αποφασίζει τη χορήγηση αναστολής πληρωμής ΕΝΦΙΑ έτους_για το 


για το διάστημα από 


, μέχρι και 


(Επωνυμία και ΑΦΜ) 


Ο Προϊστάμενος της Δ.Ο.Υ. 

ΥΠΟΔΕΙΓΜΑ 3 



ΕΛΛΗΝΙΚΗ ΔΗΜΟΚΡΑΤΙΑ Αρ. Απόφασης.: 

ΥΠΟΥΡΓΕΙΟ ΟΙΚΟΝΟΜΙΚΩΝ 

ΓΕΝ. ΓΡΑΜΜΑΤΕΙΑ ΔΗΜ. ΕΣΟΔΩΝ Ημερομηνία: 

Δ.Ο.Υ.: 


ΑΠΟΦΑΣΗ ΑΠΟΡΡΙΨΗΣ ΑΙΤΗΜΑΤΟΣ ΑΝΑΣΤΟΛΗΣ ΠΛΗΡΩΜΗΣ 

ΕΝ.Φ.Ι.Α. έτους_ 

Ο προϊστάμενος της Δ.Ο.Υ._, έχοντας λάβει υπόψη τα ακόλουθα: 

α) τις διατάξεις της παραγράφου 3 του άρθρου 7 του ν. 4223/2013, 

β) την_έκθεση ελέγχου του ελεγκτή_ 

απορρίπτει το αίτημα για τη χορήγηση αναστολής πληρωμής ΕΝΦΙΑ έτους_ 

του_ 

(Επωνυμία και ΑΦΜ) 


Σε περίπτωση αμφισβήτησης της πράξης αυτής, δύναται να υποβληθεί, εντός τριάντα 
(30) ημερών, ενδικοφανής προσφυγή, κατά το άρθρο 63 του ΚΦΔ, με αίτημα την 
επανεξέταση της πράξης από τη Διεύθυνση Επίλυσης Διαφορών της Γ.ΓΑ.Ε.. 
Άσκηση προσφυγής κατά της πράξης απευθείας στα Διοικητικά Δικαστήρια είναι 
απαράδεκτη. 


Ο Προϊστάμενος της Δ.Ο.Υ. 


Η απόφαση να δημοσιευθεί στην Εφημερίδα της Κυβερνήσεως. 

Αθήνα, 8 Δεκεμβρίου 2014 

Η Γενική Γραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

Αριθμ. 15179 (3) 

Καθορισμός ανώτατου ορίου επιτρεπόμενων ημερών 
κίνησης εκτός έδρας υπαλλήλων του Δήμου Ξάν¬ 
θης Ν. Ξάνθης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρω¬ 
μένης Διοίκησης - Πρόγραμμα Καλλικράτης» (ΦΕΚ 87 
Α/07-06-2010) με τις οποίες συνίσταται ως ενιαία απο¬ 
κεντρωμένη μονάδα διοίκησης του κράτους, η Αποκε¬ 
ντρωμένη Διοίκησης Μακεδονίας - Θράκης. 

2. Το άρθρο 24 του Π.Δ. 142/2010 «Οργανισμός της 
Αποκεντρωμένης Διοίκησης Μακεδονίας - Θράκης» (ΦΕΚ 
235/Α/27-12-2010). 

3. Τις διατάξεις του Ν. 2503/1997 «Διοίκηση, Οργάνω¬ 
ση Στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Τις διατάξεις του άρθρου 2 παρ. 3 του Ν. 2685/1999 
(ΦΕΚ 35 Α') «περί δαπανών κίνησης των μετακινούμενων 
προσώπων με εντολή Δημοσίου για εκτέλεση υπηρεσί¬ 
ας», όπως συμπληρώθηκε - τροποποιήθηκε με τις όμοιες 
του άρθρου 25 και παρ. 6 του Ν. 2738/1999 (ΦΕΚ 180 Α') 
«Συλλογικές διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλ¬ 
λες διατάξεις». 

5. Τις διατάξεις του άρθρου 9 του Ν. 3833/2010 (ΦΕΚ 40 Α') 
«Προστασία της εθνικής οικονομίας επείγοντα μέτρα 
για την αντιμετώπιση της δημοσιονομικής κρίσης», όπως 
συμπληρώθηκε από τις διατάξεις της παρ. 1 του άρθρου 
49 του Ν. 3871/2010 (ΦΕΚ Α' 141) και τροποποιήθηκε με 
το άρθρο 27 του Ν. 4024/2011 (ΦΕΚ Α' 226). 

6. Την αριθ. 2/54865/0022/20-7-1999 εγκύκλιο του 
Υπουργείου Οικονομικών - Γ.Α.Κ. με την οποία δίδονται 
οδηγίες για την εφαρμογή του ανωτέρω νόμου σχετικά 
με την κάλυψη δαπανών μετακινουμένων υπαλλήλων κ.α. 
διατάξεις και την αριθμ. 2/54866/0022/20-7-1999 (ΦΕΚ 
1583/Β/1999) απόφαση του Υπουργείου Οικονομικών 
σχετικά με «Δικαιολογητικά αναγνώρισης και εκκαθά¬ 
ρισης για την κάλυψη των δαπανών μετακινουμένων 
υπαλλήλων εντός και εκτός της Επικράτειας και άλλες 
διατάξεις». 

7. Τ ις διατάξεις του άρθρου 90 του «Κώδικας της Νο¬ 
μοθεσίας για την Κυβέρνηση και τα Κυβερνητικά Όργα¬ 
να» που κυρώθηκε με το άρθρο πρώτο του Π.Δ. 63/2005 
(ΦΕΚ 98/Α/22.4.2005)το οποίο ρυθμίζει τον έλεγχο των 
δαπανών που προκαλούν οι κανονιστικές διοικητικές 
πράξεις. 

8. Τις διατάξεις του Ν. 3469/2006 (ΦΕΚ 131/Α/28.6.2006) 
«Εθνικό Τυπογραφείο, Εφημερίς της Κυβερνήσεως, και 
λοιπές διατάξεις». 

9. Τις διατάξεις του Ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο Διαδίκτυο «Πρόγραμμα Διαύγεια» και άλλες 
διατάξεις» (ΦΕΚ 112/Α'/13-7-2010). 

10. Την αρ. πρωτ. 99386/6-11-2014(ΦΕΚ 3105/Β718.11.2014) 
απόφαση του Γενικού Γραμματέα Αποκεντρωμένης Δι¬ 
οίκησης Μακεδονίας - Θράκης περί «Ανάθεσης άσκησης 
αρμοδιοτήτων σε οργανικές μονάδες της Αποκεντρω¬ 


μένης Διοίκησης Μακεδονίας - Θράκης και παροχής 
εξουσιοδότησης προς υπογραφή πράξεων και εγγρά¬ 
φων «Με εντολή Γ ενικού Γ ραμματέα» στο Προϊστάμενο 
της Γενικής Διεύθυνσης Εσωτερικής Λειτουργίας και 
στους Προϊστάμενους των οργανικών μονάδων αυτής. 

11. Την 1660/71471/23-12-2013 απόφαση του Δημάρχου 
Ξάνθης περί ορισμού προϊσταμένων Διευθύνσεων Δή¬ 
μου Ξάνθης. 

12. Τις ανάγκες του Δήμου Ξάνθης για κίνηση εκτός 
έδρας από τους υπαλλήλους της Τεχνικής Υπηρεσίας 
του Δήμο Ξάνθης για διεκπεραίωση υποθέσεων του 
Δήμου έως το τέλος του έτους 2014. 

13. Το από 27-10-2014 υπηρεσιακό σημείωμα της Διεύ¬ 
θυνσης Τεχνικών έργων του Δήμου Ξάνθης με το οποίο 
αιτείται την υπέρβαση του ανώτατου ορίου για τέσσερις 
(4) μόνο υπαλλήλους της και δέκα (10) μετακινήσεις 
έκαστος έως τις 31-12-2014. 

14. Το 57070/4-11-2014 έγγραφο του Δήμου Ξάνθης 
όπου καθορίζεται το ανώτατο όριο των επιτρεπόμενων 
ημερών κίνησης εκτός έδρας των υπαλλήλων του. 

15. Την ύπαρξη των σχετικών πιστώσεων στον Προϋ¬ 
πολογισμό του Δήμου Ξάνθης οικονομικού έτους 2014, 
αποφασίζουμε: 

Καθορίζουμε το ανώτατο όριο επιτρεπόμενων ημερών 
μετακίνησης εκτός έδρας των υπαλλήλων της Διεύθυν¬ 
σης Τεχνικών Υπηρεσιών του Δήμου Ξάνθης Ν. Ξάνθης, 
έως τις 31-12-2014, ως εξής: 

Για το ΤΜΗΜΑ ΜΕΛΕΤΩΝ και ΕΡΓΩΝ: 

• Δύο (2) τακτικοί υπάλληλοι του κλάδου ΠΕ 3 ΠΟΛΙ¬ 
ΤΙΚΩΝ ΜΗΧΑΝΙΚΩΝ, δέκα (10) ημέρες έκαστος. 

• Δύο (2) τακτικοί υπάλληλοι του κλάδου ΠΕ 4 ΑΡ¬ 
ΧΙΤΕΚΤΟΝΩΝ ΜΗΧΑΝΙΚΩΝ, δέκα (10) ημέρες έκαστος. 

Η σχετική δαπάνη που θα προκληθεί, θα βαρύνει το 
προϋπολογισμό του Δήμου οικονομικού έτους 2014, 
στον κωδικό με τίτλο «οδοιπορικά έξοδα και αποζημί¬ 
ωση μετακινουμένων υπαλλήλων», ήτοι Κ.Α.02.30.6422: 
5.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 3 Δεκεμβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής 
ΗΛΙΑΣ ΘΕΟΔΩΡΙΔΗΣ 

-♦- 

Αριθμ. Οικ. 205 (4) 

Παροχή εξουσιοδότησης υπογραφής «Με εντολή Περι¬ 
φερειάρχη» στη Διευθύντρια και στην Προϊσταμένη 
του Τμήματος Συντονισμού της Διεύθυνσης Εξυπη¬ 
ρέτησης του Πολίτη της Περιφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 3, 113, 159 και 186 του 
Ν. 3852/2010 (ΦΕΚ 87 Α') «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Τις διατάξεις του άρθρου 9 του Κώδικα Διοικητικής 
Διαδικασίας (Ν. 2690/1999). 

3. Τις διατάξεις του άρθρου 7 παρ. 2 περ. β του 
Ν. 3469/2006 «Εθνικό Τυπογραφείο, Εφημερίς της Κυ¬ 
βερνήσεως και λοιπές διατάξεις». 

4. Τις διατάξεις του άρθρου 90 παρ. 3 του Κώδικα Νο¬ 
μοθεσίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

5. Τις διατάξεις του αριθμ. 129/2010 Προεδρικού Δια¬ 
τάγματος «Οργανισμός της Περιφέρειας Θεσσαλίας». 

6. Τις αριθμ. 56 και 68/2014 αποφάσεις του Πολυμελούς 
Πρωτοδικείου Λάρισας με τις οποίες ανακηρύχτηκαν ο 
Περιφερειάρχης, οι Αντιπεριφερειάρχες και οι τακτι¬ 
κοί και αναπληρωματικοί Περιφερειακοί Σύμβουλοι της 
Περιφέρειας Θεσσαλίας για την περίοδο από 1-9-2014 
έως 31-8-2019. 

7. Τον υπάρχοντα υπηρεσιακό φόρτο εργασίας και 
την επιβαλλόμενη για το λόγο αυτό ανάγκη άσκησης 
από τον Περιφερειάρχη ορισμένων μόνο αρμοδιοτήτων. 

8. Την ανάγκη απλούστευσης των διαδικασιών για 
ταχύτερη διεκπεραίωση των υπηρεσιακών θεμάτων, κα¬ 
λύτερη εξυπηρέτηση των πολιτών και διασφάλιση της 
αποδοτικής και εύρυθμης λειτουργίας της Διεύθυνσης 
Εξυπηρέτησης του Πολίτη της Περιφέρειας Θεσσαλίας. 

9. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους ή 
της Περιφέρειας Θεσσαλίας, αποφασίζουμε: 

I) Εξουσιοδοτούμε την Προϊσταμένη της Διεύθυνσης 
Εξυπηρέτησης του Πολίτη να υπογράφει «Με εντολή 
Περιφερειάρχη», τα κατωτέρω έγγραφα και αποφάσεις 
αρμοδιότητας της υπηρεσίας: 

1. Διαβιβαστικά έγγραφα προς τις Υγειονομικές Επι¬ 
τροπές 

2. Διαβιβαστικά έγγραφα προς τις υπηρεσίες της Πε¬ 
ριφέρειας Θεσσαλίας και άλλους φορείς. 

3. Παροχή στοιχείων για σύνταξη πινάκων ενόρκων 
και πραγματογνωμόνων. 

4. Απαντητικά έγγραφα που αφορούν παροχή πληρο¬ 
φοριών και στατιστικών στοιχείων σε άλλες υπηρεσίες. 

5/Εγκριση μετακίνησης υπαλλήλων της Διεύθυνσης 
εκτός έδρας για εκτέλεση υπηρεσίας. 

6. Έγκριση συμμετοχής και παρακολούθησης επιμορ¬ 
φωτικών προγραμμάτων στους υπαλλήλους της Διεύ¬ 
θυνσης. 

7. Χορήγηση αδειών στους υπαλλήλους της Διεύθυν¬ 
σης. 

8. Θέση στο «Αρχείο» εγγράφων, τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

II) Εξουσιοδοτούμε την Προϊσταμένη του Τμήματος 
Συντονισμού της Διεύθυνσης Εξυπηρέτησης του Πολίτη 
να υπογράφει «Με εντολή Περιφερειάρχη», τα κατωτέρω 
έγγραφα και αποφάσεις αρμοδιότητας της υπηρεσίας: 

1. Παροχή στοιχείων που αφορούν την υπηρεσιακή 
κατάσταση των υπαλλήλων της Διεύθυνσης. 


2. Θέση στο «Αρχείο» εγγράφων, τα οποία δεν απαι¬ 
τούν κάποια ενέργεια και έχουν απλώς ενημερωτικό 
χαρακτήρα. 

Θέματα ευρύτερης σημασίας 

Η Διευθύντρια και η Προϊσταμένη του Τμήματος Συ¬ 
ντονισμού της Διεύθυνσης θέματα σοβαρά και ευρύτε¬ 
ρης σημασίας δύνανται να τα φέρουν προς υπογραφή 
στα ανώτερα ιεραρχικά όργανα. 

Η ισχύς της απόφασης αυτής άρχεται από της υπο¬ 
γραφής. 

Η παρούσα απόφαση δεν προκαλεί δαπάνη σε βάρος 
του προϋπολογισμού του Κράτους ή της Περιφέρειας 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 9 Δεκεμβρίου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

-♦- 

Αριθμ. 424 (5) 

Έγκριση υπερωριών για το β' εξάμηνο 2014. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΕΛΛΗΝΙΚΕΣ ΑΛΥΚΕΣ ΑΕ 

Έχοντας υπόψη: 

α. τη διάταξη του άρθρου 176 παρ. 1 Ν. 4261/2014, 

β. την ανάγκη απασχόλησης εκτός τακτικού ωραρίου 
του προσωπικού της εταιρίας κατά το β' εξάμηνο 2014 
λόγω της διαδικασίας παραγωγής και συλλογής άλατος, 

γ. την εισήγηση της Διεύθυνσης Παραγωγής, απο¬ 
φασίζουμε: 

Την καθιέρωση απασχόλησης του προσωπικού της 
Εταιρίας για το β' εξάμηνο 2014 πέραν του κανονικού 
ωραρίου και με μέγιστο όριο ως εξής: 


ΠΕΡΙΟΔΟΣ 

ΕΡΓΑΖΟΜΕΝΟΙ 

αριθ. 

ΑΠΟΓΕΥΜΑΤΙΝΗ 

ΥΠΕΡΩΡΙΑΚΗ 

ΑΠΑΣΧΟΛΗΣΗ - 
ΣΑΒΒΑΤΑ (Μεγίστη 
απασχόληση ανά 
εργαζόμενο) ώρες 

ΚΥΡΙΑΚΕΣ ΑΡΓΙΕΣ 

ΝΥΚΤΕΡΙΝΑ κΛπ. 
(Μεγίστη απασχόληση 
ανό εργαζόμενο) ώρες 

Β ΕΞΑΜΗΝΟ 

2014 

30 

70 

80 

120 


Στο προσωπικό που θα απασχοληθεί κατά τα ανωτέ¬ 
ρω θα καταβληθεί η νόμιμη αμοιβή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2014 
Ο Πρόεδρος και Διευθύνων Σύμβουλος 
ΝΙΚΟΛΑΟΣ ΤΣΑΡΑΠΑΤΣΑΝΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

